Poolpõõsas
Poolpõõsas on taimede eluvorm, mille alumised osad (võsud ja maa-alused osad) puituvad. Seega võib teda üheaegselt lugeda nii puittaimeks kui ka rohttaimeks. Vegetatsiooniperioodi lõppedes poolpõõsaste rohtsed osad hävivad, puitunud osad aga säilivad. Poolpõõsad on põõsastest üldjuhul madalamad ja lühemaealised. Eestis kasvavatest taimedes on poolpõõsad näiteks pujud ja soopihlad. Poolpõõsaid on eriti palju kõrbete ja poolkõrbete taimestikus.